АҞӘА, рашәара 7 — Sputnik. Австриа иахьаҵанакуа иҟоу ахырӷәӷәарҭақәа руак аҿы археологцәа ирымԥыхьашәеит амажәа иалхыз ачарҳәқәа.
"Ажәытәан ача мацара адагьы ирӡуан еиуеиԥшым ачарыцлыхқәагьы. Иҳаԥшааз артефактқәа италиатәи ачарҳәқәа-тараллини даара иреиԥшуп", - еиҭеиҳәоит Австриа Аҭҵаарадыррақәа ракадемиа иатәу Археологиа аинститут аусзуҩ Андреас Хаисс.
Асеиԥш иҟоу аԥшаарақәа даҽа блақәак рыла ажәытә аамҭақәа рзы инхоз европаа урыхәаԥшыртә иҟарҵоит.
Аԥшаах ахаҭабзиара ҳараки аформеи ирҳәоит урҭ иаагоу араион иаҵанакуаз ауааԥсыра ркультуратә ма рдинтә ԥсҭазаараҿы ароль ду шааныркылоз.
Ачеи егьырҭ ачарыцлыхқәеи ҳаамҭазтәи адинқәа рҿгьы аҭыԥ ду ааныркылоит. Иҟалоит ари атрадициа ахы ыҵнахызар адгьылқәаарыхра ацәырҵра аамҭақәа рзы ҳәа рҳәоит аҵарауаа.